જરા વિચારી તો જુઓ કે તમે રસ્તા પર જઇ રહ્યા હોવ અને તમારી સામે ત્રણ-ચાર સિંહ આવી જાય તો? આવું જ કંઇક બન્યું સત્તાધાર જઇ રહેલા કેટલાક લોકો જોડે જ્યારે તેમની સામે એક આખોને આખો સિંહ પરિવાર આવી ગયો. ત્રણ સિંહણ, એક સિંહ અને તેમના ત્રણ નાના બચ્ચા ઓએ થોડીવાર રસ્તા પર ચાલવાની શું શરૂ કરી દીધી. ત્યાંથી પસાર થતી ગાડીઓના ટાયર અને તેમાં બેસેલા લોકોના શ્વાસ બન્ને જ રોકાઈ ગયા. નોંધનીય છે કે આગામી 16 ઓક્ટોબરથી ગીર અભ્યારણ પ્રવાસીઓ માટે ખુલ્લુ મૂકવામાં આવશે. ત્યારે ગીરની અભ્યારણ્ય ખૂલે તે પહેલા જ વનરાજે નવરાત્રીના પવિત્ર સમયમાં લોકોને દર્શન આપી દીધા. એટલું જ નહીં લગભગ 1 કિલોમીટર સુધી સિંહના આ પરિવારે રસ્તા પર લટાર મારી હતી.